POPRAVNI ISPIT - Njemački jezik II

Nastavnica: Zrinka Terzin Dragun, prof.

2. RAZRED

Popravni se ispit sastoji od dva dijela:

1. **Pismeni** – sastoji se od dijelova svih testova koje smo pisali + zadatci iz knjige i radne.

Pismenim ću ispitati **gramatiku** i dijelom razumijevanje tj vokabular.

1. **Usmeni** - na usmenom se odgovaraju **tekstovi i vokabular (riječi).**

Ispitat ću one riječi koje sam ja stavila na stranicu škole (moji dokumenti), a koje ste morali downloadati i prevesti za svaku lekciju. Za ocjenu 2 treba znati 60% riječi. Dakle, od 10 koje te pitam, trebaš znati 6 – pitat cu te riječi s tog popisa. Imenice se trebaju znati s članom!!

Da bi prošao na popravnom ispitu iz njemačkog jezika učenik mora od 3 dijela koja ispitujem (gramatika, tekstovi i riječi) barem iz dva dobiti pozitivnu ocjenu.

Da bi se moglo pristupiti usmenom dijelu nije potrebno dobiti pozitivnu iz pismenog.

Ako iz pismenog dijela dobiješ pozitivnu ocjenu, na usmenom dijelu odgovaraš samo tekstove i vokabular.

Ako iz pismenog dijela dobiješ negativnu ocjenu, na usmenom dijelu odgovaraš i gramatiku.

Prvo usmeno odgovaraš zadatke iz testa te teoriju gramatičkih tema vezih uz gramatiku iz testa.

Ove smo godine obradili ukupno 6 cjelina:

|  |  |  |
| --- | --- | --- |
|  | **Gramatika:** | **Tekstovi i teme:** |
| **Schritt 8 • Mahlzeit! (KB 1)** | -Präsens der Modalverben *sollen* und *wollen -* konjugiraj-'dass' Satz – Objektsatz-Zukünftiges Geschehen: Präsens – Futur (kako tvorimo futur) | - pričati o jelu i piću, naručiti u restoranu /kafiću, voće i povrće |
| **Kursbuch 2****Schritt 1 • Grüße aus Berlin** | -Perfekt: regelmäßig (pravilni gl.) + unregelmäßig (nepravilni gl.) (kako tvorimo perfekt, kako tvorimo partizip perfekta, koji glegoli ne tvore partizip s prefiksom ge-, pozicija glagola u rečenici u perfektu, kada koristimo haben kada sein... )-Deklination der Adjektive (ein...) dekliniraj kroz padeže neodređeni član i pridjev-Bruchzahlen und Prozente | -pričati o prošlosti, opisati nekoga, nešto nepoznato, savezne njemačke države, |
| **Schritt 2 • Meine Ecke** | -Deklination der Adjektive – (der...) dekliniraj kroz padeže) određeni član i pridjev-Präpositionen mit D (wo?) / Akk (wohin?)Verbpaare:*legen-liegen**stellen-stehen**setzen-sitzen**hängen-hängen* | -opisati svoju sobu, odnosi u prostoru (pored, ispod, iznad...), opisati nekoga nešto poznato, moje obaveze u kućanstvu,  |
| **Schritt 3 • Leben und leben lassen** | -Präteritum der Modalverben - konjugiraj-Temporalsatz (*wenn, als) (kako tvorimo vremensku rečenicu, koji su veznici, gdje stoji glagol, kakva je to rečenica...)*-zwischen vs. unter + D-Adjektiv als Substantiv | Obitelj, odnosi u obitelji, razlike između odrasli i mladih, tradicionala i moderna obitelj, konflikti generacija |
| **Schritt 4 • Wie heißt dein Schwarm?** | -Konjunktiv Präteritum der Modalverben - konjugiraj-N-Deklination der Substantive-Unbestimmte Pronomina: *man, einer, keiner, jeder, alle, jemand, niemand, etwas, nichts*-Fragepronomina: *wer, was, was für ein, welcher* | Razlike između djevojaka i mladića, dati savjet, prijedlog, biti pristojan, izraziti se pozitivno ili negativno, moj horoskopski znak |
| **Schritt 5 • Ob mit 'S' oder 'U' Bahn....** | -Präpositionen: *wegen, wärend, außerhalb, innerhalb, seitens, (an)statt mit G / aus, bei, mit, nach, von, seit, zu* + D */* durch, entlang, für, gegen, ohne, um + Akk-Sätze: ob, Fragewort (kako tvorimo indirektna pitanja, kakva pitanje postoje s obzirom na riječ kojom počinju)-Sätze: weil, da, denn (kako tvorimo uzročne rečenice, koji su veznici, koja je razlika između *weil* i D*a* veznika, koja između weil/Da i denn?) | Promet, prometna sredstva, zagađenje okoliša, život na selu, ili u gradu, većem ili manjem gradu |

Ja sam ovdje napisala samo neka pitanja koja dolaze u obzir... sve što je u knjizi i radnoj bilježnici na tu temu mogu te pitati. Dakle, nauči SVE o temama koje su označene crvenom bojom. (To se odnosi samo na gramatiku, tekstove nauči onako kako smo na satu odgovarali.)

Crvenom su označeni dijelovi gramatike koje moraš znati za ocjenu 2 (dovoljan). Za veću ocjenu (3, 4, i 5) treba znati i ostale dijelove obrađene gramatike.

Tekstove odgovaš isto kao i na satu. Sam /Sama biraš dva teksta koja ćeš pripremiti, a ja ću te pitati još jedan po mojem izboru.

Pripremi prepričavanje (čitanje i prijevod se podrazumijevaju!!), a ja ću ti postaviti nekoliko pitanja na tekst koji prepričaš, tek toliko da vidim je li naučeno napamet ili razumiješ što si nauči-o/-la. Kriterij je isti kao i na satu. Važno je koliko opširno prepričaš tekst, točnost izgovora, gramatička točnost, razumijevanje odnosno kombinacija navedenog.

Za popravni se ispit treba prijaviti u tajništvo škole.

Pismeni se piše jedan dan, a drugi se dan dolazi na usmeni.

Datume ćeš pogledati na stranici škole kad budu izvješeni.

Ako imaš pitanja ili nejasnoća pošalji mi mail, javi se na fb ili me nazovi na mob.

Možemo se dogovoriti i za konzultacije u školi.

Sretno svima i vidimo se!!!

☺